CELEX: C2006/294/114
Language: da
Date: 2006-12-02 00:00:00
Title: Sag T-270/06: Sag anlagt den 25. september 2006 — Lego Juris mod KHIM — Mega Brands (Lego klods)

2.12.2006   
            
            
               DA
            
            
               Den Europæiske Unions Tidende
            
            
               C 294/55
            
         Sag anlagt den 25. september 2006 — Lego Juris mod KHIM — Mega Brands (Lego klods)
   (Sag T-270/06)
   (2006/C 294/114)
   Stævningen er affattet på engelsk
   Parter
   
      Sagsøger: Lego Juris A/S (Billund, Danmark) (ved advokaterne V. von Bomhard, A. Renck og T. Dolde)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i appelsagen: Mega Brands Inc. (Montreal, Canada)
   Sagsøgerens påstande
   
               —
            
            
               Afgørelse truffet den 10. juli 2006 af det store appelkammer ved Kontoret for Harmonisering i det indre Marked (Varemærker og Design) (sag R 856/2004-G) annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Det registrerede EF-varemærke, der begæres erklæret ugyldigt: Figurmærket »LEGO klods« for varer i klasse 28 med krav på »farven rød« — EF-varemærke nr. 107 029
   
      Indehaver af EF-varemærket: Lego Juris A/S
   
      Indgiveren af begæringen om, at EF-varemærket erklæres ugyldigt: Mega Brands Inc.
   
      Annullationsafdelingens afgørelse: EF-varemærket erklæret ugyldigt
   
      Appelkammerets afgørelse: Afslag på klagen
   
      Søgsmålsgrunde: Sagsøgeren har gjort et enkelt anbringende gældende til støtte for søgsmålet. Sagsøgeren hævder således, at artikel 7, stk. 1, litra e), nr. ii), i Rådets forordning (EF) nr. 40/94 tilsidesættes med den anfægtede afgørelse, i det omfang den nævnte bestemmelse og denne bestemmelses formål heri fejlfortolkes, og derudover i det omfang bestemmelsen heri bringes i anvendelse på noget, der ikke er genstand for den varemærkebeskyttelse, som tildeles med den omtvistede registrering.